Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4123

e) a térkép határoló vonalán kívül, a földrajzi szélesség és hosszúság minden egyes fokának és fokpercének jelölését. Megjegyzés. - A szélességi és hosszúsági körök vonalait a térképen végighúzva is fel lehet tüntetni. 4.6 Azonosítás A térképet a következő nevekkel kell azonosítani: az ország neve, amelyben a repülőtér elhelyezkedik, annak a városnak, vagy körzetnek a neve, amelyet a repülőtér kiszolgál, továbbá a repülőtér neve. 4.7 Kultúr környezet és tereprajz 4.7.1 A vízelvezetési és vízrajzi részleteket a minimumra kell szorítani. 4.7.2 A repülőtérhez kapcsolódó épületeket és egyéb jellemző jellegzetességeket fel kell tüntetni. Ahol lehetséges, ezeket mérethelyesen kell ábrázolni. 4.7.3 A térképen fel kell tüntetni minden olyan mesterséges és természetes akadályt, amely a 4.9 pontban meghatározott felszállási és megközelítési felületeken, vagy a 14. Annex, I. Kötet, 4. Fejezetében meghatározott akadály elkülönítési és akadály jelölő felületeken túlnyúlik. 4.7.4 A térképen ábrázolni kell azokat az utakat és vasutakat, amelyek a felszállási és a megközelítési területen belül, a futópályától vagy a futópálya meghosszabbítástól kevesebb, mint 600 méter (2000 láb) távolságban fekszenek. Megjegyzés. - A terepjellegzetességek neve, ha ezek jelentőséggel bírnak, feltüntethetők. 4.8 Mágneses eltérés A térképen el kell helyezni egy, a földrajzi Északra tájolt iránytűrózsát, vagy egy Észak pontot és fel kell tüntetni a legközelebbi fokra kerekített mágneses eltérést az adat felmérési dátumával és az évenkénti változással egyetemben. 4.9 Légiforgalmi adatok 4.9.1 A térképen fel kell tüntetni:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes